Blackpool FC
Blackpool Football Club je profesionalni nogometni klub koji je smješten u gradu Blackpool, grofovija Lancashire, Engleska. Trenutno nastupa u League One, trećem rangu engleskog nogometa. Balckpool je prvi tim u engleskoj koji je preko play-offa izborio promociju u sve četiri divizije Football League. Klub je osnovan 1887. godine. Najveći uspjeh kluba je osvajanje FA kupa 1953. godine, nakon što je u finalu pobijedio Bolton sa 4-3, preokrenuvši zaostatak 1-3 u posljednjim trenucima utakmice. U poslijeratnom periodu Blackpool je igrao tri finala FA kupa u šest godina. Tokom 1950-ih četiri puta je sezonu završio među prvih šest klubova u Prvoj Diviziji. Najbolji plasman je ostvario u sezoni 1955-56. kada je bio drugoplasirani. Nadimak kluba je the Seasiders. Najveći rival kluba je Preston North End sa kojim igra West Lancashire derbi. Od 1901. godine domaće utakmice igra na stadionu Bloomfield Road.